2012.gada 28.martā Rīkojums Nr. 143

Rīgā (prot. Nr. 17 18.§)

**Par nekustamo īpašumu ieguldīšanu sabiedrības ar ierobežotu atbildību "Latvijas Nacionālais metroloģijas centrs" pamatkapitālā**

1. Saskaņā ar Publiskas personas mantas atsavināšanas likuma 40.pantu, kā arī lai nodrošinātu publiskas personas komercdarbību saskaņā ar Valsts pārvaldes iekārtas likuma 88.panta pirmās daļas 1.punktu, atļaut Ekonomikas ministrijai ieguldīt sabiedrības ar ierobežotu atbildību "Latvijas Nacionālais metroloģijas centrs" (turpmāk – centrs) pamatkapitālākā mantisko ieguldījumu šādus valsts nekustamos īpašumus 68100 latu vērtībā, kas ierakstīti zemesgrāmatā uz valsts vārda Ekonomikas ministrijas personā:

1.1. nekustamos īpašumus Daugavpilī, Sakņu ielā 16/18 (kopējā vērtība 67100 latu):

1.1.1. nekustamo īpašumu (kadastra Nr. 0500 902 8821) – neapdzīvojamo telpu Nr.005 (telpu grupas kadastra apzīmējums 0500 001 2510 001 005) 141,7 m2 platībā un kopīpašuma 1514/11955 domājamās daļas no daudzdzīvokļu mājas un zemes;

1.1.2. nekustamo īpašumu (kadastra Nr. 0500 902 7400) – neapdzīvojamo telpu Nr.009 (telpu grupas kadastra apzīmējums 0500 001 2510 002 009) 146,9 m2 platībā un kopīpašuma 1490/11955 domājamās daļas no daudzdzīvokļu mājas un zemes;

1.2. nekustamo īpašumu (kadastra Nr. 0500 010 0722) – zemes vienību (zemes vienības kadastra apzīmējums 0500 010 0722) 268 m2 platībā – 1100 latu vērtībā Daugavpilī, Kraujas ielā 1A k-1–17.

2. Ekonomikas ministrijai kā valsts kapitāla daļu turētājai nodrošināt, ka šā rīkojuma 1.punktā minētie valsts nekustamie īpašumi bez atlīdzības tiek nodoti valstij, ja tie atbilstoši Komerclikumā noteiktajām normām vairs nav nepieciešami centra funkciju īstenošanai.

Ministru prezidents V.Dombrovskis

Ekonomikas ministra vietā –

vides aizsardzības un

reģionālās attīstības ministrs E.Sprūdžs